open-index/open-wikipedia-markdown huggingface dataset:
Dragsholm slott

**Dragsholm slott** er en herregård i det sydvestlige Odsherred på Sjælland i Danmark. 

Dragsholm gods er på 187 hektar og fredet i 1918.

Slottets eldste deler ble oppført omkring 1250, slik at dette trolig er den eldste verdslige bygningen i Danmark. Opprinnelig tilhørte slottet biskopen i Roskilde som et kirkelig len, men ved reformasjonen i 1536 ble det overtatt av kronen som brukte Dragsholm slott både som lenssete og som fengsel for høystatusfanger, deriblant:
* Biskop Joachim Rønnow av Roskilde
* Biskopen av Århus, Ove Bille
* Jarlen av Bothwell, James Hepburn
* Adelsmannen Eiler Brockenhuus
* Erik Munk
* Den norsk-danske slekten Adeler

Mest kjent blant disse er nok jarlen av Bothwell, gift med den skotske dronning Maria Stuart og trolovet med den norske Anna Rustung. Han flyktet fra Skottland, men ble fanget i Norge og deretter innsatt på Dragsholm i 1573. Han døde i fangenskap i 1576 eller 1578 – eksakt tidspunkt vites ikke. Hans mumifiserte lik ble i en lang årrekke utstilt i Fårevejle kirke, selv om det var noe usikkert om det faktisk var hans lik.

Under svenskekrigene ble slottet i 1658 erobret og brent av svenskene.

I 1664 ble Dragsholm slott overtatt av rentemester Henrik Müller, og i 1694 kom det på Adeler-slektens hender da det ble kjøpt av Fridrich Christian Adeler og hustru Henriette Magrethe von Lente. I Adeler-slektens eiertid hadde slottet navnet **Adelersborg** og var et baroni.

I dag hører det en viss landbruksdrift til slottet, og det er innredet hotell, restaurant og konferanserom i deler av bygningene som siden 2015 eies av Mads Hylleholt Bøttger.

## Eiere av Dragsholm
*(1313–1536) Roskilde Bispestol
*(1536–1664) Kronen
*(1664–1682) Henrik Müller
*(1688–1694) Manuel Texeira
*(1694–1727) Frederik Christian von Adeler
*(1727–1757) Christian Lente-Adeler
*(1757–1785) Conrad Wilhelm Adeler
*(1785–1816) Frederik Adeler
*(1816–1836) Slekten Adeler
*(1836)      Bertha Moltke, gift Adeler
*(1836–1878) Georg Frederik Zytphen-Adeler
*(1878–1908) Frederik Herman Christian de Falsen von Zytphen-Adeler
*(1908–1932) Georg Frederik de Falsen von Zytphen-Adeler
*(1932–1936) Slekten von Zytphen-Adeler
*(1936)      Statens Jordlovsudvalg
*(1936–1985) Johan Frederik Bøttger
*(1985–2002) Flemming Frederik Bøttger / Inge Merete Bøttger
*(2002–2015) Inge Merete Bøttger
*(2015-      Mads Hylleholt Bøttger

## Se også
*Cort Adeler
*Adeler (slekt)

## Referanser

## Litteratur
* Jytte Ortmann, *Guide over danske herregårde og slotte*, ISBN 87-7600-006-0
* J.P. Trap, *Danmark*, 5. udgave, bind III,2

## Eksterne lenker
* Dragsholms Slots hjemmeside
Narve Reiten

**Narve Reiten** (født 1. november 1961) er en norsk forretningsmann som gründer av Reiten & Co samt flere andre selskaper. Han sitter i styret til Con-Form (Styreleder), Scanship Holding (Styreleder), Navamedic og Grilstad. Tidligere har han blant annet vært i styrene til Data Respons, Totalreform, Zalaris, Neas, Blueway/Airlift, Moss Maritime, Plugging Specialists International, Heimstaden, SPIS Grilstad and Proffice. Før Reiten & Co jobbet Narve Reiten med utvikling og M&A i I.M. Skaugen. 

Reiten & Co ble etablert i 1992, og har siden 1996 etablert selskapets *private equity*-virksomhet som et ledende miljø i Norden med 3,5 milliarder under forvaltning.

Siden starten i 1996 har Reiten & Co investert i virksomheter innen olje-/offshore-service, næringsmiddelindustrien, telekom, eiendom og ulike service- og tjenestenæringer.

Narve Reiten har en mastergrad innen økonomi og ledelse fra Handelshøyskolen BI og har sertifiseringen Autorisert Finansanalytiker (AFA) fra Norges Handelshøyskole.

## Referanser


## Eksterne lenker
* Reiten & co
* «400 millioner i retur» - artikkel på HegnarOnline
Amaturá

**Amaturá** er en kommune i delstaten Amazonas i nordregionen av Brasil.

## Referanser


## Eksterne lenker
*
Atalaia do Norte

**Atalaia do Norte** er en kommune i delstaten Amazonas i nordregionen av Brasil. Kommunen grenser til Peru.

## Referanser


## Eksterne lenker
*
Kahuzi-Biéga nasjonalpark

**Kahuzi-Biéga nasjonalpark** ligger i Kivu-regionen i de østre delene av Den demokratiske republikken Kongo, nær Kivusjøen og grensen mot Rwanda. Parken, som omfatter 6&nbsp;000 km², ble etablert i 1970, og ble et verdensarvområde i 1980. Den er et av de viktigste hjemmene til den kritisk truede arten østlig lavlandsgorilla (*Gorilla beringei graueri*).

Parken ligger mellom 1&nbsp;800 og 3&nbsp;400 moh, og har sitt navn etter to utdødde vulkaner: Mount Kahuzi (3&nbsp;308 m) og Mount Biéga (2&nbsp;790 m). Parken består av to områder, forbundet med en korridor. Den østlige delen, i *Mitumbafjellene* vest for Kivusjøen, utgjør 600 mål. I denne delen ligger de to vulkanene som har gitt parken dens navn. Den vestlige delen, i Kongodalføret, er nesten ti ganger så stor: 5&nbsp;400 mål. Vegetasjonen omfatter blant annet regnskog, fjellregnskog og bambus.

Parken huser 194 pattdyrarter og 224 fuglearter. Den kjente amerikanske biologen Dian Fossey startet sine studier i gorillaer i dette området, før hun siden fortsatte i Rwanda. På grunn av krig i området kan antallet gorillaer nå (2005) være nede i ca. 120, og parken er siden 1997 oppført på listen over truede verdensarvsteder.

## Eksterne lenker
* Dian Fossey Gorilla Fund
* berggorilla.org
* UNEP World Conservation Monitoring Centre: ''faktaark''
Den russiske sølvringen

**Den russiske sølvringen** er en turistrute gjennom flere historiske byer i det vestlige Russland. Dette er byer med historie tilbake til vikingtid og middelalder, og omfatter en reise gjennom flere russiske fylker. Sølvringen som reisemål er et produkt som er under utvikling (2007) og som russiske myndigheter vil legge stor vekt på å markedsføre i årene som kommer.

Byer som inngår i Sølvringen er bl.a. St. Petersburg, Sjlisselburg, Novaja Ladoga, Staraja Ladoga, Volkhov, Novgorod, Pskov, Kingisepp (Jamburg) og Gatsjina.

Sølvringen er et supplement til Den gyldne ring i Russland, som i lang tid har vært et populært reisemål med middelalderbyer nord for Moskva.
Crucible Theatre

**Crucible Theatre** er et teater lokalisert i sentrum av Sheffield i England med 980 sitteplasser.

På tomten hvor teateret står i dag var det tidligere et hotell hvor fotballklubbene Sheffield United FC, Sheffield F.C. og Sheffield Wednesday FC alle ble grunnlagt.

I tillegg til å være et teater er Crucible kjent på grunn av at verdensmesterskapet i snooker har vært arrangert i teateret hvert år siden 1977. Det har også blitt arrangert andre innendørssporter her, blant annet squash og bordtennis.
## Eksterne lenker
*
Aleksandrov (by)

**Aleksandrov** (russisk: Алекса́ндров) er en by i Vladimir oblast i Russland. Den ligger rundt 110&nbsp;km nordvest for Vladimir og 100&nbsp;km nordøst for Moskva. 

Byen utgjør en av byene i turistruten Den gyldne ring i Russland med historiske severdigheter.

## Historie
Bosetningen ble grunnlagt på 1300-tallet, og fikk byrettigheter i 1778. 

På begynnelsen av 1500-tallet bygde Fyrst Vasilij III et lite jaktslott om til fyrsteresidens. Aleksandrov var Russlands fungerende hovedstad i tre måneder (desember 1564 til februar 1565) under Tsar Ivan den grusomme, til han gikk med på å returnere sitt hoff og relikviene fra Moskva som han hadde tatt med seg. Ivan gikk med på å returnere etter at kirken ga han tillatelse til å grunnlegge opritsjnina. Aleksandrov har også senere hatt betydning som midlertidig oppholdssted for tsarene.

Palasskomplekset i Aleksandrovskaja Sloboda, med tallrike kirker som Treenighetskirken, Himmelfartskirken og Korskirken, er ennå i dag severdigheter. Det inneholder også tallrike gjenstander knyttet til Ivan den grusomme, bl.a. hans elfenbenstrone. Anlegget er i dag et nonnekloster.

## Demografi
Befolkningsutvikling:
:

## Referanser


## Eksterne lenker
* 
* Aleksandrovs nettsted (russisk)
* Uoffisielt nettsted  (russisk)
Clarté (Danmark)

**Clarté** er navnet på flere marxistiske studentbevegelser som har eksistert i Danmark. Selv om det flere steder er historisk kontinuitetsbrudd, har de ulike gruppene som har assosiert seg med Clarté-navnet sett på seg selv som en fortsettelse av tidligere tiders Clarté.

Clarté ble grunnlagt i Danmark i 1925 etter forbilde fra den svenske organisasjonen ved samme navn. I likeht med sitt svenske forbilde, var Clarté en bevegelse som samlet sosialister av ulike avskygninger, både sosialdemokrater og kommunister, og motstand mot dette samarbeidet særlig innenfor ledelsen for Socialdemokratiet førte til at både organisasjon og blad forsvant i 1927. Dette Clarté ble videreført i studentgruppa *Monde*, som i 1929 ble anerkjent av Clarté internasjonalt som offisiell Clarté-seksjon i Danmark. Samme år vant Monde valget til nytt styre i studentersamfunnet, og frem til 1932 var Clarté navnet på studentersamfunnets organ.

I 1936 ble utgivelsen av Clarté gjenopptatt av studentorganisasjonen *Socialistiske Faggrupper*, som selv senere skiftet navn til Clarté og som i likhet med det opprinnelige Clarté favnet over ulike deler av den danske venstresida. Det ble dermed en viktig arena for diskusjon og polemikk på tvers av ulike venstreretninger. Utgivelsen av bladet ble stoppet i 1943, men Clarté ble opprettholdt som en illegal organisasjon.

I 1947 ble navnet Clarté igjen tatt i bruk, denne gang av studentforbundet til Danmarks Kommunistiske Parti (DKP). I årene som fulgte var det først og fremst en studentorganisasjon, selv om det også kom uregelmessige blader under navnet. I forbindelse med oppstanden i Ungarn i 1956 tok Clarté avstand mot Sovjetunionens invasjon, noe som førte til kraftige fraksjonskamper, som i 1958 ble kronet med seier til den DKP-lojale linjen. I 1959 etablerte også Clarté et blad med regelmessige utgivelser, et blad, som med enkelte mindre opphold, kom ut frem til 1983. Selv om Clarté slapp til skribenter som ikke var partitilknyttet, ble Clarté i denne perioden stadig sterkere assosiert med DKP. I perioden 1970 til 1976 ga de også ut i alt 25 hefter der ulike problemstillinger knyttet opp mot marxistisk teori ble forsøkt avklart.

Clarté ble nok en gang gjenopprettet i 2006, da under navnet *Det Ny Clarté*. Utgiverne omtaler seg selv som «en løs krets av venstreintellektuelle skribenter fra medieverdenen, fagbevegelsen, venstrefløyen og kulturlivet».
Tore Tidemann

**Tore Tidemann**  (født 29. mars 1946, død 11. februar 2008 i Oslo) var en norsk politiker (Høyre). Han var ordfører i Enebakk kommune fra 2003 til sin død i 2008. Tidemann var leder av Follorådet i 2006.

## Referanser
Gwladys Nocera

**Gwladys Nocera** (født 22. mai 1975 i Moulins i Frankrike) er en profesjonell fransk golfspiller.

Hennes proffkarriere har så langt brakt henne 10 seire på Ladies European Tour, samt Solheim Cup-uttak i 2005 og 2007.

## Seire på [[Ladies European Tour|LET]]
* 2006: Ladies Swiss Open, Ladies Italian Open, Catalonia Ladies Masters
* 2007: KLM Ladies Open,  Indian Ladies Masters
* 2008: Ladies Scottish Open, ABN AMRO Ladies Open, SAS Ladies Masters, Göteborg Masters, Madrid Ladies Masters

## Eksterne lenker
* 
*
Villa Chiericati Porto Rigo

**Villa Chiericati** i Vancimuglio di Grumolo delle Abbadesse like ved Vicenza er en villa designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven. 

Det var Giovanni Chiericati som startet byggingen av villaen. Han er bror av Girolamo Chiericati som Palladio bygget Palazzo Chiericati for. Palasset ble påbegynt bygget i 1550, villaen ble først påbegynt i 1554. Det ble ikke ferdig mens Giovanni levde, og Ludovico Porto anskaffet seg det i 1574. En av Palladios samarbeidspartnere, Domenico Groppino, ferdigstilte det i 1584. Det eksisterer signerte tegninger av prosjektet fra Palladios hånd, men han har antagelig ikke hatt kontroll med byggingen. Ett tegn på det er at søylene er uten entasis. Plasseringen av vinduer nær hjørnene er ett annet tegn på det ettersom Palladio advarer mot nettopp dette i *[[I Quattro Libri dell'Architettura|Quattro Libri]]*. Det ville svekke strukturen i hjørnene og tiden har gitt ham rett ettersom det finnes synlige skader. 

Villaen har hatt betydning i Palladios utvikling. Det er her han for første gang benytter de greske templenes forhall knyttet til en villa. Dermed er denne villaen en forgjenger for *[[La Rotonda]]* og *[[Villa Foscari|La Malcontenta]]*.

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Rådskommunisme

**Rådskommunisme** er en kommunistisk ideologi. Der andre kommunistiske retninger har en revolusjonær strategi som innebærer jobbing gjennom en rekke ulike kanaler, inkludert valg, tar den rådskommunistiske strategien utgangspunkt i arbeidsplassene, og ser på opprettelse av såkalte arbeiderråd som den eneste måten en sosialistisk revolusjon kan seire på. De fleste rådskommunistene tar også avstand fra samarbeid med reformister i forhold til konkrete saker. Ulikt syndikalismen er imidlertid rådskommunismen basert på marxistisk teori, og er særlig sterkt inspirert av skriftene til Rosa Luxemburg.

Rådskommunismen har aldri hatt spesielt stor innflytelse, men spilte en viss rolle i Tyskland og Nederland tidlig på 1920-tallet. Den fikk også en viss renessanse i forbindelse med fremveksten av det nye venstre på 1960-tallet, blant annet blant de franske situasjonistene. Av viktige rådskommunistiske teoretikere kan nevnes Anton Pannekoek, Herman Gorter, Paul Mattick og Sylvia Pankhurst.

Ideologisk har rådskommunismen flere likhetstrekk med venstrekommunismen, men der venstrekommunismen åpner for flere ulike revolusjonære strategier begrenser rådskommunismen seg til arbeiderrådsstrategien. Slik sett kan også rådskommunismen sees på som en variant av venstrekommunismen.

## Se også
* Venstrekommunisme
* KAPD
Elena Engelsen

**Elena Engelsen** (født 6. september 1952 på Kapp i Østre Toten) er en norsk billedhugger. Hennes spesialitet er eksotiske dyr.

Elena Engelsen er datter av treskjæreren Henning Engelsen og ble utdannet ved SHKS 1969-71 og ved praksis i steinhoggeri i Amsterdam 1974-1979. Hun debuterte på Høstutstillingen i 1977, og med separatutstilling på Galleri Tanum i 1978.

Blant Engelsens mest kjente verker er ''Tigeren'' ved Oslo sentralstasjon. Hun fikk Anders Jahres kulturpris i 2021.

Hun var gift med kollegaen Per Ung. Sammen med ektemannen har hun laget skulpturen *[[Peer Gynt]] til hest* på Løren.

## Referanser


## Eksterne lenker
* Bildegalleri
Armalite

**Armalite** eller **ArmaLite** er en amerikansk våpenprodusent. De hadde sin storhetstid på 60-tallet og står bak automatgeværene AR-10, AR-15 og M16.

Selskapet ble grunnlagt 1. oktober 1954 av Fairchild Engine and Airplane Corporation. Opprinnelig var meningen å satse på det kommersielle marked, men etter suksessen med AR-5 som ble produsert for US Airforce, gikk man over til å konsentrere seg om det militære marked.

## Produksjon

*AR-1  (>1954)
*AR-5  (1954–55)
*AR-7  (1959–60)
*AR-10 (1955–56)
*AR-10B(1994–96)
*AR-15 (1956–1959) 
*AR-16 (1959–60)
*AR-17 (1956–62) 
*AR-18 (1963–65)
*AR-20 
*AR-22 (1998<)
*AR-23 (1998<)
*AR-30 
*AR-50 (1998–99)

## Eksterne lenker
* 
* Armalite history
Sterke-Nils

**Nils Olavsson Langedal**, kalt **Sterke-Nils** (født omkring 1720 på Rulleteig i Brunkeberg i Kviteseid i Telemark, døde omkring år 1800) var en sterk mann det er flere sagn om. Han levde deler av livet sitt i Seljord (Seljordshei) og i Kviteseid. Sterke-Nils var kjent som kjempekaren fra Seljord som var flaska opp på hestemelk og var «grueleg sterk».

## Merker etter Sterke-Nils
Sterke-Nils skal ha løftet den 570 kilo tunge steinen som ligger ved Seljord kirke, og også en stor stein som står på Kviteseid bygdetun, «Klypelyftsteinen» (75Kg), som han løftet i «klypa«, det vil si neven. Han skal også ha lagt en stor steinhelle over en bekk oppe på Seljordshei.

Seljord-presten og folkelivsskildreren Hans Jacob Wille skrev:
:*«Sterke Nils fraa Seljord, som i ei vende bar 3 tunnor salt 500 stig utan aa kvila. Men troppi under 'n blei knust.»*

Også Porsgrunns-forfatteren Hans Reynolds har skrevet om Sterke-Nils. I boka *Telerne i den norske her-soga* heter det: 
:*«Nils vart soldat i [[1752]] og ekserte paa [[Dalen]]. Det var just i den tidi, dei bygde festningen i Stavern, og det var Nils med paa. Ein dag stræva seks mann med ein svær granitstein, som skulde upp paa muren, men dei vann ikkje aa rugga honom eingong. Nils kom no til. Han bad kararne gaa undan og tok sjølv fat i steinen. Han sokk i jordi til oklet, men steinen greidde han og det fint og. Men daa kommandanten fekk høyra um dette kars-taket, sagde han, at steinen skulde staa til et minne um dette inne ved festningsporten. Og der stend han den dag idag.»*

Jørund Telnes (1845–1892) fra Seljord, som skrev både folkelivsskildringer og dikt, laget en hel vise-syklus om kjempekaren Sterke-Nils. Dette er bygdeviser som skildrer livet til Sterke-Nils fra fødsel til død. De er skrevet slik at tekstene passer til kjente folketoner. Visene er mye brukt i Vest-Telemark og har medvirket til at Sterke-Nils fremdeles blir husket.

På Dyrskuplassen i Seljord der den årlige Dyrsku’n arrangeres, er det rekonstruert en husmannplass kalt Sterke-Nils-tunet. Stua skal være hentet fra plassen Langedal.

## Referanser


## Kilder
*Kvaalen, Olav: *Soga om Sterke-Nils* (1976)
*Reynolds, Hans: *Telerne i den norske her-soga* (1909)
*Telnes, Jørund: *Soga om Sterke-Nils* (1877, 1899, 1925, 1976, 1977)
*Telnes, Jørund: *Sterkenils* (Landstadinstituttet 2000, ISBN 82-521-3454-8)

## Eksterne lenker
* Kviteseid Bygdesoge / Ættesoga
* Reynolds, Hans: ''Telerne i den norske her-soga'' 
* Jørund Telnes: ''Sterkenils'' (dikt utgitt første gang 1877, utgaven fra 2000)
Acarapé

**Acarape** er en kommune i delstaten Ceará i nordøstregionen av Brasil.

## Referanser


## Eksterne lenker
* http://www.ypioca.com.br/
Oversvømmelsene i USA 2007

**Oversvømmelsene i USA 2007** var en serie oversvømmelser i Midtvesten i USA den tredje uka i august 2007. Da orkanen Dean nådde Yucatán-halvøya og Mexico-gulfen blåste stormer inn over Midtvesten i flere dager, noe som utløste oversvømmelser i de amerikanske delstatene Iowa, Minnesota, Wisconsin, Illinois, Indiana og Ohio.
Acaraú

**Acaraú** er en kommune i delstaten Ceará i nordøstregionen av Brasil.

## Referanser


## Eksterne lenker
*
Apuiarés

**Apuiarés** er en kommune i delstaten Ceará i nordøstregionen av Brasil.

## Referanser


## Eksterne lenker
* 
* http://www.apuiares.com
Humaitá

**Humaitá** kan vise til:

* Humaitá (Amazonas) – en brasiliansk kommune i delstaten Amazonas
* Humaitá (Rio Grande do Sul) – en brasiliansk kommune i delstaten Rio Grande do Sul
Japurá (andre betydninger)

**Japurá** kan vise til:

* Japurá – ei elv i Brasil og Colombia
* Japurá (Amazonas) – en brasiliansk kommune i delstaten Amazonas
* Japurá (Paraná) – en brasiliansk kommune i delstaten Paraná
Cedro

**Cedro** kan vise til:

* Cedro (Ceará) – en brasiliansk kommune i delstaten Ceará
* Cedro (Pernambuco) – en brasiliansk kommune i delstaten Pernambuco
100 meter hekk

**100 meter hekk** er en løpsøvelse i friidrett, og den korteste hekkeøvelsen som arrangeres utendørs for kvinner. Tilsvarende distanse for herrer er 110 meter hekk. Løperne skal forsere ti 84 centimeter høye hekker i løpet av strekningen. Den første hekken er plassert 13 meter fra startstreken, deretter står hekkene med 8,5 meters avstand, slik at den siste står 10,5 meter før mållinjen. 100 meter hekk har vært med som olympisk øvelse siden 1972 i München. I perioden 1932 til 1968 var den korte hekkdistansen for kvinner under OL 80 meter hekk med åtte 72,6 centimeter høye hekker. Under OL 1968 ble det besluttet å introdusere 100 meter hekk med 84 centimeter høye hekker. Det første internasjonale mesterskapet med distansen var EM-1969 og ble vunnet av Karin Balzer fra Øst-Tyskland. 100 meter hekk inngår som første øvelse i damenes sjukamp.

## Milepæler
**80 meter hekk**:
*Første offisielle tid: 13,0 sekunder, Ludmila Sychrová, TCH, 6. juli 1926 i Praha
*Første offisielle verdensrekord: 12,8 sekunder, Eva von Bredow, GER, 14. juni 1927
*Første utøver under 12 sekunder: 11,8 sekunder, Marjorie Clark, SAF, 24. mai 1934
*Første utøver under 11 sekunder: 10,9 sekunder, Shirley Strickland, AUS, 24. juli 1952
*Siste offisielle verdensrekord: 10,2 sekunder, Vera Korsakova, SOV, 16. juni 1968

**100 meter hekk**:
*Første offisielle tid: 15,1 sekunder, Connie Pettersson, USA, 28. mai 1966 i Kalispell
*Første offisielle verdensrekord: 13,3 sekunder, Karin Balzer, GDR, 20. juni 1969
*Første utøver under 13 sekunder: 12,9 sekunder, Karin Balzer, GDR, 5. september 1969
*Første utøver under 12,5 sekunder: 
**12,3 sekunder, Annelie Ehrhardt GDR, 20. juli 1973 (siste verdensrekord med manuell tidtagning; med elektronisk tidtagning 12,68 sekunder)
**12,48 sekunder, Grażyna Rabsztyn, POL, 10. juni 1978
*Første utøver under 12,3 sekunder: 12,29 sekunder, Jordanka Donkova BUL, 17. august 1986

## Mest suksessfulle utøvere

*Shirley Strickland (AUS): to olympiske titler 1952 og 1956 på 80 meter hekk
*Gail Devers (USA): tre ganger verdensmester; 1993, 1995, 1999 og to VM-sølv; 1991 og 2001.

## VM-medaljører 100 m hekk

## Verdensrekord

## Ti på topp gjennom tidene
Parentes: Vind i m/s

## Se også
*OL-medaljører på 80 m hekk
*OL-medaljører på 100 m hekk

## Eksterne lenker
* 
* All-Time List
* Year Lists
Ipueiras

**Ipueiras** kan vise til:

* Ipueiras (Tocantins) – en brasiliansk kommune i delstaten Tocantins.
* Ipueiras (Ceará) – en brasiliansk kommune i delstaten Ceará.
NR

**NR**, **Nr**, **nR** og **nr** kan bety:

## NR

* Norsk Redaktørforening
* Nasjonal rekord
* Norsk rekord
* Norsk Regnesentral

## Nr
* Nummer

## nR

## nr
Krigen mot Birger Magnusson

**Krigen mot Birger Magnusson** (**Avsettelseskrig mot Birger**) i 1317 til 1319 startet i desember 1317 med det såkalte Nyköpings gjestebud. Der hadde kong Birger Magnusson anholdt og kastet sine brødre, hertugene Erik og Valdemar Magnusson, i et fangehull i slottet Nyköpingshus.

Den fremste av hertugenes tilhengerne, Mats Kettilmundsson, organiserte et opprør der han stod i spissen for en løs koalisjon av stormenn som hadde sluttet seg til hertugenes parti tidligere. Opprøret ble en nordisk storkonflikt etter at den danske kongen Erik Menved gikk inn i krigen med militær assistanse for svenskekongen.

Etter to år med blodige stridigheter hadde opprørerne jaget kong Birger Magnusson til Danmark. Hertug Eriks sønn Magnus Eriksson ble valgt som Sveriges konge av de svenske stormennene.
Slaget ved Norrmalm

**Slaget ved Norrmalm** i desember 1317 var et forsøk av de kongelige styrkene under kong Birger Magnusson på å innta Stockholm som hadde vært utenfor hans kontroll i mange år.

Garnisonen i byen under ledelse av stormannen Ingvald Estridsson hadde nektet å åpne portene for sin konge og istedenfor gikk til motangrep på den kongelige hæren som ble slått og fordrevet.

Dette slaget forvarslet begynnelsen på et allment opprør av de svenske stormennene mot Sveriges konge som for ettertiden het Krigen mot Birger Magnusson som reaksjon på Nyköpings gjestebud.
Terrorangrepet mot yazidiene i Irak 2007

**Terrorangrepet mot yazidiene i Irak 2007** var et omfattende terrorangrep i Nord-Irak sommeren 2007 rettet mot yazidi-sekten, som er en religiøs minoritet i Irak. Hendelsen fant sted i de to landsbyene Qataniya og Adnaniya (like ved Mosul) der fire koordinerte selvmordsangrep ble utløst den 14. august. Over 500 mennesker ble drept i aksjonen og over 1500 såret, noe som gjør dette til den nest dødeligste terroraksjonen i nyere historie (bare overgått av Terrorangrepet 11. september 2001) http://www.nytimes.com/2007/08/22/world/middleeast/22iraq-top.html?_r=1&hp&oref=login.

Selvmordsbombere i tre lastebiler fulle av sprengstoff og en tankbil kjørte inn i de to landsbyene seint en tirsdag kveld. Angrepene skjedde med noen få minutters mellomrom og var åpenbart koordinerte. Store deler av landsbyene, som ligger i nærheten av den kurdiskdominerte byen Mosul, ble lagt fullstendig i ruiner. 

## Bakgrunn for angrepet
Yazidiene har alltid vært utsatt for forfølgelse fra muslimer, men har vanligvis levd i fred med sine kristne naboer. Den sekteriske volden etter den amerikanske invasjonen har imidlertid også blitt rettet mot yazidiene, spesielt fra arabiske sunniekstremisters side. En ny bølge angrep på yazidier som ble utløst av et æresdrap i april 2007 endret på dette. En 18 år gammel yazidi-kvinne som hadde forelsket seg i en muslim og ble beskyldt for å ha konvertert til islam,   rømte til Mosul med sin kjæreste. Hun ble overtalt til å vende tilbake til hjemstedet, men ble der hentet ut av boligen til en yazidiprest og steinet til døde av slektninger. 

Saken hadde neppe fått så mye oppmerksomhet om ikke henrettelsen var blitt filmet med mobiltelefon og lagt ut på Internett etterpå. Beklagelser fra yazidienes religiøse overhode i Nord-Irak hjalp ingenting, heller ikke det faktum at æresdrap i dette området er et kulturelt og ikke et religiøst fenomen. Hevnen kom bare noen dager etter da 23 yazidier på vei til byen Mosul ble dratt ut av en buss og henrettet av sunnimuslimske ekstremister.

Noen dager før bombe-attentatet sendte islamistgruppa *[[Den islamske stat i Irak]]* ut løpesedler i Mosulområdet med beskjed om at et angrep på yazidiene var nært forestående fordi  yazidi-sekten var «anti-islamsk». Til tross for dette har ingen foreløping tatt på seg ansvaret for terror-aksjonen. Såvel USA som  irakiske myndigheter hevder at det var den lokale al-Qaida-lederen Abu Jassam som sto bak ugjerningen.  

Det bor rundt 100 000 yazidier i Irak.

## Se også
*Jesidismen
*Krigen i Irak (2003- )

## Referanser


## Eksterne lenker
* 400 døde etter angrep på yazidiene (NRK, 2007)
Krigen mot Magnus Eriksson

**Krigen mot Magnus Eriksson** i årene 1363 til 1371 ble en av den svenske historiens mørkeste øyeblikk, der de svenske stormennene gjorde opprør mot sin konge Magnus Eriksson og hentet inn en motkonge som de senere utropte til Sveriges konge, Albrekt av Mecklenburg.

Med dette opprøret mot det etablerte kongestyret hadde de kastet Sverige ut i en vond tid med skruppelløs maktkamp, krig og oppløsningstendenser kalt «de svenske tilstandene». Krigen om herredømmet over det svenske kongeriket hadde få avbrudd og sluttet ikke før Stockholm var overført til dronning Margretes kontroll i 1398.

## Referanser
Krigen mot Albrekt av Mecklenburg

**Krigen mot Albrekt av Mecklenburg** (**Striden om Sverige**) om herredømmet over Sverige i årene 1388 til 1395 mellom Albrekt av Mecklenburg og dronning Margrete I av Danmark og Norge var sluttstriden om de nordiske kongerikene som hadde vart siden 1363.

Siden de svenske stormennene hentet den tyske fyrstesønnen til den svenske tronen, hadde Norden vært i en kjederekke av kriger og mindre konflikter der arverett stod sentralt i et farlig politisk spill om de tre kroner i Norge, Sverige og Danmark.

Etter at Margrete Valdemarsdatter ved et ufattelig politisk kupp var utnevnt til «fullmektig frue og til husbonde og rikets formynder» som formelt gjorde henne til en regjerende dronning i 1387, var en storkrig om Sverige uunngåelig. Men de tyske makthaverne i Østersjøsregionen intervenerte og gjorde krigen til en langvarig og smertelig prosess som ikke var sluttført før freden i 1395 og overrekkelsen av Stockholm i 1398.
Krigen om Slesvig

**Krigen om Slesvig** som varte i årene 1416 til 1432 (eller 1435) var en nordisk storkonflikt mellom Kalmarunionen som bestod av Danmark, Norge og Sverige og de holsteinske grevene av huset Schauenburg støttet av de større hansabyene, inkludert Lübeck. Full krig ble erklært i 1426.

Dronning Margrete ble som følge av et lokalt opprør i hertugdømmet Slesvig, forhindret fra å overta herredømmet gjennom kjøp og pantsetting i 1410. To år senere hadde hun klart å avverge opprøret fra å bli en storkrig, men døde om bord på sitt skip i Flensburg i oktober 1412.

Med hennes død stod ingenting i veien for en storkonflikt i 1416 mellom Erik av Pommern og Schauenburg-grevene som fikk støtte fra flere nordtyske fyrster og Hansaen. Ikke før i 1435 var storkonflikten endelig avsluttet med fredsavtalen i Vordingborg. For hanseatene ble deres innblanding i konflikten et tilbakeslag, for på Øresund hadde kongen innført den såkalte Øresundtollen.

Denne krigen er dessuten en av de meste veldokumenterte fra den nordiske middelalderhistorien formidlet til oss med boken *Erik av Pommern* utgitt av Kr. Erslev i København, 1901.
## Referanser
Kelly Carlson

**Kelly Lee Carlson** (født 1976) er en amerikansk skuespiller og modell. 

Kelly Carlson spiller Kate Triton, kona til John Triton (spilt av John Cena) i den amerikanske filmen *The Marine*. Filmen, som ble produsert av WWE Films i 2006, handler om marinesoldaten John Triton som opplever å få sin kone kidnappet av diamanttyver. Triton blir dermed nødt til å redde sin kone fra kidnapperne før noe skjer med henne.

## Eksterne lenker
*
Grønlands Kommando

**Grønlands Kommando** er en militær enhet på Grønland. Grønlands Kommandos hovedoppgave i fredstid omfatter overvåkning og suverenitetshevdelse. Oppgavene løses i kraft av forsvarets permanente tilstedeværelse i området året rundt, med skip, fly, sledepatruljen Sirius-patruljen m.m. 

Enheten ligger i Kangilinnguit (dansk: Grønnedal), i bunnen av Arsukfjorden i Ivittuut kommune. Grønlands Kommando er underlagt Forsvarskommandoen, og sjefen for Grønlands Kommando er direkte underlagt forsvarssjefen.

Ut over Grønlands Kommandos mere militære oppgaver løses i tillegg en lang rekke sivile oppgaver. Dette er f.eks. fiskeriinspeksjon, lete- og redningstjeneste, maritim bekjempelse av forurening til sjøs, bistand til politi, toll- og skattevesen, redningsberedskapen, helsevesenet m.fl. Dessuten drives støtte til vitenskapelige aktiviteter, utsending av navigasjonsvarsler på vegne av Farvandsvæsenet, oppmåling til sjøs og støtte til det grønlandske lokalsamfunnet, der Grønlands Kommando er ansvarlig for legebetjeningen av innbyggerne i Arsuk bygd.

Skip og kuttere under Grønlands Kommando brukes dessuten til isbryting i havner og isolerte bygder, så kommunikasjonen til disse kan opprettholdes. Dessuten ivaretas driften av postkontoret 3930 Kangilinnguit, tollfunksjonene i Kangilinnguit på vegne av Grønlands hjemmestyre, og driften av landingsplassen til helikopterne på vegne av Air Greenland.

I spenningsperioder løses prinsipielt de samme oppgaver som i fredstid, men det legges mer vekt på overvåkning og suverenitetshevdelse. I krigstid prioriteres de rent forsvarsmessige oppgaver foran de sivile. Forsvaret av Grønland utføres i samarbeide med allierte styrker. 

## Eksterne lenker
*
Joseph E. Shaw

**Joseph E. Shaw** (født 1883, død 1963) var en engelsk fotballspiller og manager.

Født i Bury Lancashire, så spilte Shaw først for sin lokale klubb Bury FC, og så for Accrington Stanley der han var med på å vinne "Lancashire Combination". Shaw flyttet så sørover til London, og kom til Woolwich Arsenal i 1907.
Joseph E. Shaw debuterte som fotballspiller mot Preston North End, 28. september 1907, og ble raskt fast del av Arsenal. Han var førstevalget som venstre back i de neste syv sesongene. På tross av at klubben tidlig hadde vist gode takter etter opprykket til første divisjon i 1904, med semifinaleplass to ganger i sesongene før Shaw kom til klubben, ble plasseringene raskt dårligere. Etter en topp med sjetteplass i 1908-09, startet problemene for Woolwich Arsenal, og laget rykket ned i 1912-13.
Shaw ble værende i klubben da de flyttet nordover i London til Highbury, og han var med til den siste sesongen (1914–15) før ligaen ble suspendert p.g.a. den første verdenskrig. Han fortsatte med å spille uoffisielle kamper i krigsårene, og da ligaen ble gjenopptatt endret han posisjon til høyre back. I 1919 ble han kaptein på laget, og etterfulgte Percy Sands. På dette tidspunktet var Arsenal tilbake i første divisjon, og Shaw fortsatte å spille til 1922, da var han 38 år. Han spilte sin 300. kamp for Arsenal mot Newcastle United, 23. april 1921, og var den tredje spilleren som gjorde det i klubbens historie (etter Sands og Roddy McEachrane).
Totalt spilte han 326 kamper for laget men skårte ikke et eneste mål. Etter at han gav seg som aktiv, ble han først trener for så å ta over som manager for Arsenals reservelag. Etter det uventede dødsfallet til Herbert Chapman i januar 1934, tok Shaw over som midlertidig manager for førstelaget for resten av sesongen. Shaw fortsatte Chapmans gode gjerning og sikret Arsenal ligatittelen i 1933-34, klubbens tredje. Etter at George Allison ble utnevnt til permanent manager den sommeren, gikk Shaw tilbake til stillingen som manager for reservelaget.
Shaw ble i Arsenal resten av 1930-tallet og gjennom den andre verdenskrig. Etter at krigen sluttet, var Shaw i en kort periode trener i Chelsea, men returnerte til Arsenal for å bli assistentmanager til Tom Whittaker. Han tjenestegjorde senere som klubbens ambassadør, og pensjonerte seg fra fotballen i 1956, etter 49 år i klubben. Han døde i 1963, 80 år gammel.

## Referanser
Panserulker

* *[[Agonomalus]]*
* *[[Agonopsis]]*
* Skjeggulke, (*Agonus cataphractus*)
* *[[Anoplagonus]]'
* *Aspidophoroides*
* *Bathyagonus*
* *Bothragonus*
* *Brachyopsis segaliensis*
* *Chesnonia verrucosa*
* *Freemanichthys thompsoni*
* *Hypsagonus*
* [[tiskjegg]], (*Leptagonus decagonus*)
* *Occella*
* *Odontopyxis trispinosa*
* *Pallasina barbata*
* *Percis*
* *Podothecus*
* *Sarritor*
* *Stellerina xyosterna*
* *Tilesina gibbosa*
* *Ulcina olrikii*
* *Xeneretmus*


*'Panserulker** (Agonidae) eller **panserulkefamilien''' er en gruppe ulkefisker.

## Arter som finnes i Norge

* panserulke
* tiskjegg

## Eksterne lenker
*
Allen Woodring

**Allen Woodring** (født 15. februar 1898, død 15. november 1982) var en amerikansk friidrettsutøver. Under OL 1920 i Antwerpen ble han olympisk mester på 200 meter.

Woodring hadde opprinnelig ikke kvalifisert seg til de olympiske lekene, da han bare kom på femteplass i uttaksstevnet. Kort tid før avreisen til Belgia ble det imidlertid en plass ledig, slik at han likevel kunne delta.

Etter at utøverne ankom Antwerpen gikk Woodrings løpesko i stykker, og han greide ikke å få tak i nye. Til slutt ble han nødt til å låne et par sko av en annen løper. De gjorde god nytte for seg i 200-meterfinalen, der Woodring slo favoritten Charlie Paddock, som allerede hadde tatt gull på 100 meter.

## OL-medaljer
* 1920  Antwerpen -  **Gull** i friidrett, 200 meter  USA

## Eksterne lenker
*
Jackson Scholz

**Jackson Volney Scholz** (født 15. mars 1897 i Buchanan, Michigan, død 26. oktober 1986) var en amerikansk friidrettsutøver. Han deltok i tre OL (1920, 1924 og 1928).

Under OL 1920 i Antwerpen var han med på å vinne gull på 4 x 100 m stafett, sammen med lagkameratene Charles Paddock, Loren Murchison og Morris Kirksey, foran lagene fra Frankrike og Sverige. Han kom på fjerdeplass på 100 meter. 

Under OL 1924 i Paris vant han gull på 200 meter foran amerikaneren Charles Paddock og briten Eric Liddell. I tillegg tok han sølv på 100 meter, slått av briten Harold Abrahams. 

Han var favoritt til å vinne 200 meter under OL 1928 i Amsterdam, men måtte nøye seg med fjerdeplassen på 200 meter.

## OL-medaljer
*  1924  Paris -  **Gull** i friidrett, 200 meter  USA
*  1920  Antwerpen - **Gull** i friidrett, 4 x 100 m stafett  USA 
*  1924  Paris -  Sølv i friidrett, 100 meter  USA 

## Referanser


## Eksterne lenker
*
Seelow

**Seelow** er en liten tysk by med rundt 6500 innbyggere, beliggende i Brandenburg

Byen ligger i dag helt øst i Tyskland, ikke langt fra elven Oder og 16 km vest for grensen til Polen, 20 km øst for Strausberg.

Byen og Seelowhøydene omkring er mest kjent for et av de største slagene under avslutningen av andre verdenskrig, da de sovjetiske styrkene under ledelse av Georgij Zjukov vant slaget om Seelowhøydene i dagene 16. – 18. april 1945. 

Etter store tap på begge sider, åpnet denne seieren veien til Berlin, som ble tatt den 2. mai 1945.

## Se også
Slaget om Berlin
## Referanser

## Eksterne lenker
*
Miljøagentene

**Miljøagentene** er en miljøvernorganisasjon for barn. Organisasjonen er i dag selvstendig, men sprang opprinnelig ut av Norges Naturvernforbund og ble stiftet som Blekkulfs Miljødektektiver i 1992. Organisasjonen fikk sitt nåværende navn sommeren 2006 etter ekstraordinært landsmøte 22. april. Organisasjonen hadde i 2022 omtrent 10&nbsp;000 medlemmer og omlag 50 lokallag i Norge.

Miljøagentene er en frivillig barneorganisasjon som er partipolitisk og religiøst uavhengig. Miljøagentene står i en særstilling i både norsk og internasjonal sammenheng, ved at de kommuniserer miljø- og klimautfordringer med barn som både målgruppe og bestemmende medlemmer. Organisasjonen arbeider for et samfunn der mennesket vet hva naturen tåler og handler etter det, ønsker et renere miljø og en tryggere framtid for jorden og menneskene som bor på den. Miljøagentene jobber for at barn skal oppleve naturglede, utforske sammenhenger mellom mennesker og natur, og fremmer bærekraftige løsninger på vår tids miljøproblemer. Miljøagentene jobber for at barn skal bli flinkere til å si ifra, og organisasjonen hjelper barn å bli hørt av voksne og beslutningstagere med makt i samfunnet.

## Barnas Klimapanel
I 2015 ble Barnas klimapanel startet av Miljøagentene. Barnas Klimapanel sammenfatter hvert år en rapport på holdninger og meninger om klimaendringer hos barn i Norge, og de deltar på arrangementer tilknyttet FNs klimatoppmøte om Paris-avtalen på klimaendringer.

## Batterijakten
Hvert år arrangerer Miljøagentene skolekonkurransen Batterijakten. Konkurransen går ut på å samle inn flest mulig brukte batterier fra private husholdninger til gjenvinning. Alle 4. klasser i Norge kan melde seg på. Konkurransen har blitt avholdt hvert år siden 2013. I 2022 var over 800 klasser påmeldte, og totalt ble over 120 tonn batterier samlet inn. 

## Reklame for Alvor
I 2008 vant Miljøagentene hovedprisen i Reklame for alvor, reklamebransjens årlige dugnad for en sak eller organisasjon. Reklamebyrået Saatchi & Saatchi utviklet vinnerkonseptet, og i romjulen 2008 ble TV-reklamen "Ikke sint, bare veldig, veldig skuffet" sendt på TV2. 

## Referanser


## Eksterne lenker
* 
*
Móðuharðindin

**Móðuharðindin** (på norsk «Den vanskelige tåketiden») var en naturkatastrofe som rammet Island og andre deler av verden i årene 1783&ndash;1785 som følge av et voldsomt vulkanutbrudd i Lakisystemet på Island.

Den vanskelige tiden begynte ved utbruddet fra Lakivulkanen 8. juni 1783. Dette utbruddet var et at de største i historisk tid, og hadde vidtrekkende konsekvenser for Island. De miljømessige konsekvensene av utbruddet ble merket over store deler av verden på grunn av de meteorologiske forholdene som ble skapt av skyer som besto av svovel og fluor. En beretning fra samtiden er *[[Eldrig]]* som ble skrevet av presten Jón Steingrímsson, og ble trykket i 1788.

Vulkanen produserte en giftsky som la seg over hele Island, ødela beiteland og forgiftet buskap. Rundt 75&nbsp;% av all storfe døde, og rundt 10&nbsp;000 mennesker mistet livet, noe som sto for rundt 21&nbsp;% av datidens befolkning på øya.

## Se også
* Vulkansk aktivitet på Island
Afonso Cláudio

**Afonso Cláudio** er en kommune i delstaten Espírito Santo i sørøstregionen av Brasil.

## Referanser


## Eksterne lenker
*
Alfredo Chaves

**Alfredo Chaves** er en kommune i delstaten Espírito Santo i sørøstregionen av Brasil.

## Referanser


## Eksterne lenker
* https://web.archive.org/web/20170531222639/http://guiacapixaba.net/
Lotus 1-2-3

**Lotus 1-2-3** er et regnearkprogram som ble laget i 1983. Programmet er basert på et tabellignende regneark med linjer og kolonner der man kan skrive inn tekst, tall, formler og funksjoner. Programmet vil da utføre beregninger, ofte i form av matematiske problemer, analysere informasjon, behandle lister og talldata.

Lotus 1-2-3 har avanserte matematiske, økonomiske og statistiske funksjoner og dessuten muligheter for å lage makroer. Dette var sannsynligvis det programmet som gjorde næringslivet og andre tallbehandlere klar over fordelene med bruk av PC. Navnet «1-2-3» fikk det fordi det både hadde regneark, grafisk fremstilling av tall og en form for databasebehandling. Lotus 1-2-3 var lenge det mest solgte PC-programmet innen sin sjanger, og beholdt denne plassen til Microsoft Excel ble introdusert.

## Referanser


## Eksterne lenker
*
Anchieta

**Anchieta** kan vise til:

* Anchieta (Espírito Santo) – en brasiliansk kommune i delstaten Espírito Santo
* Anchieta (Santa Catarina) – en brasiliansk kommune i delstaten Santa Catarina
Naturhestekraft

**Naturhestekraft** (forkortet *nat.hk.*, flertall *naturhestekrefter*) er en enhet for måling av effekt som tilsvarer ~75 kgm/s = 0,736&nbsp;kW.

Hestekraft er et gammelt mål for arbeide, fra den tid målinger tilsa at en arbeidshest kunne trekke slik at en vekt på 75 kilogram ble forflyttet en meter opp i løpet av ett sekund. Styrkeangivelsen ble senere brukt som mål for motorkraft, og finnes fortsatt i bil- og motorsykkelannonser. Målemetoden og tankegangen bak, regnes blant fagfolk i dag for upresis, og forsøkes avløst av enheten watt, uten at dette har slått gjennom blant reklamefolk og bilinteresserte.

Naturhestekraft / naturhestekrefter brukes i energilovgivningen som mål på effekt av vannkraftverk.  Antall naturhestekrefter beregnes etter følgende formel:

**Nat.hk = H * Qreg * 13,33**

der H er fallhøyden og Qreg er økningen i den regulerte vannføringen. Med regulert vannføring menes den jevne vannføringen en kan holde i lavvannsperioden. Økningen i regulert vannføring beregnes deretter ved å trekke alminnelig lavvannføring fra den regulerte vannføring. Alminnelig lavvannføring representerer i denne sammenheng vassdragets lavvannføringen før reguleringen tok til.  Merk at naturhestekrefter **ikke** har noen direkte kopling til kraftverkets installerte effekt eller årlige produksjon.

Grense for krav til konsesjon etter Industrikonsesjonsloven (dvs erverv av eiendoms- eller bruksrett til vannfall) er 4000 nat.hk. dvs. ca. 2,9 MW.  Erverv over 20&nbsp;000 nat.hk. skal forelegges Stortinget.

Etter vassdragsreguleringsloven kreves konsesjon for reguleringer som øker vannkraften med minst 500 nat.hk. (et enkelt eller flere vannfall som utnyttes under ett) eller med minst 3000 nat.hk. (hele vassdraget).  Reguleringer over 20 000 nat.hk. skal forelegges Stortinget.

## Referanser
Alti Futura

**Alti Futura** er et kjøpesenter som ligger ved innfartsåren til Kristiansund. Det har rundt 55 butikker og 450 gratis parkeringsplasser. (130 er under tak)

5. september 2019 endret senteret navn fra Amfi til Alti Futura, og ble en del av kjøpesenterkjeden Alti. Senteret forvaltes av Alti Forvaltning AS og eies av LL Kjøpesenter AS.

Futura åpnet i oktober 1989 og gjennomgikk en større ombygging i 2007/2008, og ble påbygd i 2011. I tillegg ble det i 2019 utvidet med  samt 130 nye parkeringsplasser under tak. Fram til 2003 var senteret eid og driftet av Møre sentrene i Molde. Fra 2003 til 2019 ble det driftet som Amfi-senter.

I 2019 ble senteret en del av Alti Forvaltning AS, og gikk inn i kjøpesenterkjeden som Alti Futura.

## Referanser


## Eksterne lenker
* 
*
Alti Storkaia

**Alti Storkaia** er et kjøpesenter som ligger i sentrum av Kristiansund, med utsikt over havna, mellom Storkaia og Storgata. Senteret har rundt 45 butikker, inkludert flere kafeer og spisesteder, Vinmonopolet og apotek. Senteret har et totalareal på 22.000 m2, som også omfatter et parkeringshus i tre etasjer. 

## Historikk
Senteret åpnet i 2005 og består av mange sentrumsgårder langs Storkaia som er renovert og sammenbygd. For dette restaureringsarbeidet mottok utbyggerne Kristiansund kommunes byggeskikkpris.

Opprinnelig het senteret Amfi Storkaia, men fra 5. september 2019 heter senteret Alti Storkaia, som følge av innlemmelse i kjøpesenterkjeden Alti. Senteret forvaltes av Alti Forvaltning AS og eies av LL Kjøpesenter AS.

## Referanser


## Eksterne lenker
* 
*
Lillehammer Olympiapark

**Lillehammer Olympiapark** består av idrettsanlegg benyttet under Vinter-OL 1994 på Lillehammer.

Olympiaparkens anlegg:
* Birkebeineren skistadion
* Håkons Hall
* Kanthaugen Freestyleanlegg
* Lysgårdsbakkene Hoppanlegg
* Lillehammer Olympiske Bob- og Akebane

## Referanser


## Eksterne lenker
* Lillehammer Olympiapark
Tom Whittaker

**Thomas James Whittaker** (født 21. juli 1898, død 24. oktober 1956) var en engelsk fotballspiller, trener og manager. Hovedsakelig hos Arsenal Football Club.

Whittaker var født ved East Cavalry Baracks i Aldershot i Hampshire, men vokste opp i Newcastle upon Tyne. Han tilbrakte sin tidlige fotballkarriere i det nordøstlige England som ungdomsspiller, samtidig som han utdannet seg som en skipsingeniør. Han fikk senere arbeid som dette hos Hawthorn Leslie & CO i Tyneside. Han gikk senere inn i den britiske hæren i 1917, men skiftet senere over til den britiske marine og spilte også fotball for Royal Garrison Artillery. Etter å ha tjenestegjort under den første verdenskrig, kom Whittaker til Arsenal FC i november 1919. Han hadde først posisjonen i det sentrale angrep (centre-forward), men senere spilte han på siden (wing-half). Debuten kom i kampen borte mot West Bromwich Albion den 6. april 1920 med tap 1–0. Han ble senere fast inventar på laget rundt 1920-årene hvor han spilte tilsammen 70 kamper og skåret to mål.

## Trenerkarrieren
Han var med på et lag fra The Football Association som turnerte i Australia i 1925, og under en kamp i Wollongong fikk han brudd i kneskålen og måtte gi seg med aktiv fotball. Han bestemte seg for å fortsette karrieren innen fotball, og han kom med i Arsenals trenerlag og startet på studier som fysioterapeut. Han ble trener for førstelaget i 1927, under manager Herbert Chapman, og han var da fremdeles yngre enn mange av spillerne på laget. Whittaker hadde en viktig rolle i Chapmans arbeid med å endre systemet for trening og fysioterapi, og spilte dermed en viktig rolle i klubbens suksess på 1930-tallet. Etter manger Chapmans død i 1934, fortsatte Whittaker sitt arbeide, under den nye manageren George Allison, og han ble også trener for den engelske landslaget.

Under den andre verdenskrig arbeidet Whittaker først som en ARP–vakt, før han ble pilot i den engelske flyvåpenet, der han etterhvert ble skvadronleder. Han fikk senere ordenen MBE for sin innsats på D-dagen i 1944. Etter krigens slutt i 1945, gikk Whittaker tilbake til sin rolle som trener i Arsenal og etter at Allison gikk av som manager i 1947 ble Whittaker utnevnt som ny manager. Under hans ledelse vant Arsenal ligaen både i 1947-48 og 1952-53 samt FA-cupen i 1949-50. Klubbens suksess avtok for øvrig utover 1950-tallet, mye på grunn av at Whittaker og klubben ikke klarte å signere nye store stjerner. Påkjenningen med å styre hele klubben tok hardt på Whittaker, noe som til slutt fikk en dødelig utgang. Tom Whittaker døde 58 år gammel av et hjerteinfarkt på University College Hospital i London den 24. oktober 1956.

Whittaker var medlem av Order of the British Empire.
UD Lanzarote

**UD Lanzarote** ble stiftet i 1970 og spiller på tredje nivået i spansk fotball (Segunda División B). De holder til i Arrecife og spiller hjemmekampene på Ciudad Deportiva, et stadion med plass til 7000 tilskuere.
Kjevik bru

**Kjevik bru** er ei bjelkebru på  i Kristiansand kommune i Agder. Brua krysser Topdalselva ved Brattestø, øst for Kristiansand lufthavn, Kjevik. Brua er 180 meter lang, med lengste spenn 40 meter. I alt har brua 5 spenn. Den ble åpnet i 1956.

Kjevik bru ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
*
Segunda División B

**Segunda División B** er det tredje nivået i spansk fotball. Segunda Divisón B består av 4 avdelinger med 20 lag i hver.

Topp fire fra hver av de fire ligaer går videre til en play-off om hvem som skal rykke opp og erstatte de fire nedrykkere fra Segunda División. Reservelag kan kun delta i denne play-off dersom førstelaget spiller i La Liga. De fire nederste lag i hver av de fire ligaer rykker ned i Tercera División.

Segunda División B ble etablert i 1977.
Abadia de Goiás

**Abadia de Goiás** er en kommune i delstaten Goiás i sentral-vestregionen av Brasil.

## Referanser


## Eksterne lenker
*